Document ID: /roh_data/filtered/fineweb-2-filterrobots_roh.jsonl.gz/66525

Informationen Coronavirus
Infurmaziuns coronavirus
Informazioni coronavirus
Stadi: 19 da schaner 2022
A localitads internas da restaurants, da manaschis da cultura, da sport e da temp liber sco era ad occurrenzas a l’intern han mo pli access persunas vaccinadas e guaridas (2G).
2G = vaccinà u guarì
2G+ = vaccinà u guarì + testà.
Persunas che han gì ina vaccinaziun/vaccinaziun da rinfrestgament/guariziun avant pli pauc che quatter mais, na dovran nagin ulteriur test.
Mesiras cunter il coronavirus
Ils gestiunaris dastgan decider limitaziuns d’access en ils secturs. Sch’ins desista da quellas limitaziuns èsi da resguardar las distanzas tranter las gruppas da persunas u da montar barrieras.
A las localitads internas da restaurants han mo pli access persunas vaccinadas e guaridas (2G).
Consumar mo cun seser. Sch’ins stat si da la maisa a l’intern dal local vala l’obligaziun da purtar ina mascrina.
Nua ch’ins na sa betg consumar cun seser, han mo pli access persunas vaccinadas e guaridas che san plinavant preschentar in resultat da test negativ (2G+). Persunas cun ina vaccinaziun, ina vaccinaziun da rinfrestgament u ina guariziun avant pli pauc che quatter mais èn exceptadas da questa obligaziun.
I vala ina obligaziun generala da homeoffice.
Sche la lavur al lieu è necessaria, vala in’obligaziun da purtar ina mascrina en las localitads nua che pli ch’ina persuna è preschenta.
Exceptads da l'obligaziun da purtar ina mascrina èn uffants fin 12 onns sco er las abitantas ed ils abitants da chasas da persunas attempadas ch'èn vaccinads cumplettamain. Exceptadas èn er persunas che pon cumprovar ch'ellas na pon betg purtar ina mascrina per motivs medicinals; per cumprovar ils motivs medicinals dovri in attest d'ina persuna spezialisada che ha il dretg da pratitgar sia professiun en atgna responsabladad professiunala tenor la Lescha davart las professiuns medicalas u tenor la Lescha davart las professiuns psicologicas.
Per plaschair As infurmai qua.
naginas restricziuns.
Activitads sportivas en locals interns èn suttamessas a l'obligaziun da certificat 2G ed a l’obligaziun da purtar ina mascrina.
Tar sports nua ch’ins na sa betg purtar ina mascrina (sport intensiv), vala 2G+.
Datti excepziuns da l’obligatori dal certificat 2G per activitads sportivas en localitads internas accessiblas publicamain?
Na. L’obligatori dal certificat 2G vala per tut las activitads sportivas en localitads internas accessiblas publicamain (a partir da 16 onns) ed è independent da la purschida da plaz e da la grondezza da la gruppa.
Activitads culturalas en locals interns èn suttamessas a l'obligaziun da certificat 2G ed a l’obligaziun da purtar ina mascrina.
Tar activitads culturalas nua ch’ins na sa betg purtar ina mascrina (p.ex. musica instrumentala), vala 2G+.
Las gestiunarias ed ils gestiunaris da stabiliments e da manaschis accessibels al public, inclusiv instituziuns da furmaziun, sco er organisaturas ed organisaturs d'occurrenzas ston elavurar e realisar in concept da protecziun.
Weitere Informationen des Kantons zu Schutzkonzepten
Vorgaben des BAG für Schutzkonzepte und Grossveranstaltungen des BAG
FAQ – dumondas frequentas
Verordnung 3 über Massnahmen zur Bekämpfung des Coronavirus
Verordnung über Massnahmen in der besonderen Lage zur Bekämpfung der
Covid-19-Epidemie
Placat: Bund verstärkt Massnahmen gegen Coronavirus
Placat: Qua sto vegnir purtada ina mascrina
Placat: 2G
Placat: 2G+